
N A R V A    L I N N A V A L I T S U S

KORRALDUS
	Narva
	....................... 2023.a. nr ...................


Koha-aadressi määramine
(Väike-Looga kanal)
1. Asjaolud ja menetluse käik

Maa-amet jättis Narva veehoidla piiridest välja aiandusühistu Malõi Primorski paadikanali ning teatas Narva Linnavalitsusele (21.02.2023. a kiri nr 4-4.17/1008), et linna halduspiiridesse tekkiva reformimata maaüksuse (ligikaudne pindala 2646 m², asendiplaan lisatud) maakatastris registreerimiseks on vaja määrata maaüksusele koha-aadress.

Ruumiandmete seaduse § 42 kohaselt peab maaüksusel maakatastriseaduse tähenduses ja hoonel olema määratud koha-aadress.
Vastavalt ruumiandmete seaduse § 48 (Koha-aadressi määramise üldnõuded) lõikele 1 koha-aadress peab tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga.
Kuna kõnesolev paadikanal teenindab paadigaraaže, mis asuvad aadressidel Väike-Looga tn 4 ja Väike-Looga tn 28 ning mis piirneb vahetult Väike-Looga tänavaga, siis on mõistlik määrata moodustatavale maaüksusele aadress "Väike-Looga kanal".

Nimetatud aadress on kooskõlastatud aadressiandmete süsteemi infosüsteemi (ADS-i infosüsteemi) vastutava töötlejaga (Maa-amet, aadressiandmete osakond).

2. Õiguslikud alused

2.1
Ruumiandmete seaduse § 54 lõike 1 kohaselt on koha-aadressi määrajaks linna- või vallavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;
2.2
Narva Linnavalitsuse Arhitektuuri- ja Linnaplaneerimise Ameti põhimääruse § 8 punkti 21 kohaselt on geodeesia ja maakorralduse osakonna üheks põhiülesandeks maaüksustele koha-aadresside määramine ja vastavate linnavalitsuse haldusaktide ettevalmistamine ning aadressiandmete süsteemi infosüsteemis (ADS-i infosüsteem) menetlemine.
3. Otsus
Määrata asendiplaanil (lisa) näidatud maaüksusele pindalaga ca 2646 m² koha-aadress Narva linn, Väike-Looga kanal.
4. Rakendussätted

4.1
Korraldus jõustub teatavakstegemisest;
4.2
Narva Linnavalitsuse Arhitektuuri- ja Linnaplaneerimise Ametil teha korraldus teatavaks   Maa-ametile ja menetleda ADS infosüsteemis;
4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.
Katri Raik





Üllar Kaljuste

Linnapea





Linnasekretär 

Lisa Narva Linnavalitsuse ....................... 2023.a korraldusele nr ................... 

